… AKO LEKTOR A FACILITÁTOR
Školeniam sa venujem od roku 2003 na národnej i medzinárodnej úrovni. Medzi moje obľúbené témy patria trendy mládeže, neformálne vzdelávanie a jeho kvalita, zážitkové vzdelávanie, školenia školiteľov, prezentačné zručnosti, projektový manažment a koučing. Vo firemnom prostredí som sa venoval aj témam interkultúrnej komunikácie, vedeniu porád, facilitačným zručnostiam či rozvoju tímov.
Pri každom školení je pre mňa dôležitý partnerský prístup s účastníkmi, rôznorodosť aktivít a interaktivita. Súčasťou každého školenia je vždy aj praktická časť, aby boli školenia čo najefektívnejšie a mali reálny presah do života či práce účastníkov.
V rámci neziskového sektora som školil pre organizácie ako Živica (Sokratov inštitút), YouthWatch, PLUSKO, Orbis Institute, V.I.A.C., MJA, ANEV či Národné agentúry Turecka, Holandska, Belgicka, ČR. V rámci firemného vzdelávania spolupracujem s firmaim TIMAN, Quanticon a Life-up, ITERA a školil som tímy z IBM, Penta Investments, Lidlu, poisťovňe NN, Enelu Slovenské elektrárne či Semmelrock stein.
Od roku 2017 som aj hlavným rečníkom organizácie Trendwolves pre strednú Európu v oblasti trendov mládeže a mladých rodín.
Venujem sa aj facilitácii, či už na medzinárodných konferenciách (napríklad v rámci predsedníckeho tria v Rade EÚ Holandsko, Slovensko, Malta) alebo v kombinácii s tímovým koučovaním pri strategických plánovaniach organizácií.
"Dá sa na neho spoľahnúť – ponúka nielen odbornosť a profesionalitu, ale v tom všetkom citlivo vníma účastníkov školenia, ich potreby a očakávania a tomu prispôsobí obsah tak, aby im dal maximum. Zúčastniť sa na podujatiach, ktoré lektoruje, znamená odísť nielen s novými vedomosťami a zručnosťami, ale aj motivovaní pre ďalší osobný rozvoj." Branislav Kožuch, V.I.A.C.
"Dlhoročne spolupracujeme na realizácii tréningov rôznych tém pre firmy v oblasti soft-skills. Na tejto spolupráci oceňujeme profesionalitu, dôkladnú prípravu pred tréningom, flexibilitu, dynamiku a kreativitu pri práci s účastníkmi. Radi využívame jeho skúsenosti pri mladých skupinách náročných na množstvo nových trendov, aj pri skúsenejších účastníkoch, ktorí hľadajú hĺbku v overených postupoch a témach." Peter Neuhybel, TIMAN
… AKO KOUČ
Zameriavam sa najmä na individuálny koučing, ale rád robím aj tímový koučing. Absolvoval som výcvik "Coach specific training" na ČVÚT v Prahe. Som držiteľom titulu ACC (Associate Certified Coach) od najväčšej celosvetovej profesnej asociácie koučov ICF (Internatioinal Coach Federation).
Mám odkoučovaných viac ako 200 hodín. Som členom ICF Slovak Chapter , kde si môžete pozrieť môj profil a môžete ma stretnúť aj na koučovacích zónach organizovaných ICF (napríklad na HR days, Profesia days, Učiteľ nie je Google).
Zároveň sa venujem rozvoju koučingu v práci s mladými ľuďmi. a dlhodobo som školil dve skupiny koučov, ktoré podporujú skupiny mladých ľudí pri realizácii ich projektov (v SR a ČR), základy koučingu v rámci akreditovaného vzdelávania v projekte KomPrax, alebo aktuálne vzdelávam budúcich koučov na využívanie koučingu v kontexte Európskej dobrovoľníckej služby (v SR, ČR). Mladí ľudia aj tí, ktorí s nimi pracujú patria aj medzi mojich individuálnych klientov.
"Tomas is very professional in what he does as a coach. He has a good balance of being a professional and illustrating interest and care for the client. A vrey good job done." Kaveh Mir Tahmasebi | MBA,MSc,FIoD
"Počas stretnutí sme nešli po povrchu. Tomáš vie položiť správne otázky v správny čas a pomáha dopracovať sa k podstate, ktorá je koreňom k sprehľadneniu prítomnosti a zreálneniu predstáv o blízkej či ďalekej budúcnosti." Miloš Ondrášik, spoluzakladateľ Ceny vojvody z Edinburgu na Slovensku
… INŠTRUKTOR
Ako dobrovoľník, inštruktor zážitkových programov pôsobím v Mládežníckej organizácii PLUSKO od jej založenia. 6 rokov som pôsobil v rámci predsedníctva, 12 rokov ako šéf jedného zo školiteľských tímov a dlhodobo ako garant akreditovaného školenia, v ktorom pripravujeme nové generácie inštruktorov.
Tu som sa naučil veľa o tímovej spolupráci, o rozvíjaní zážitkom, o rozvoji organizácií ako i o tom, ako pretaviť myšlienky do dlhodobých funkčných projektov. A s partiou ľudí, ktorí majú chuť stále na sebe pracovať a zlepšovať sa.
Od roku 2011 sa angažujem aj ako (šéf)inštruktor v kolíske zážitkovej pedagogiky, v Prázdninovej škole Lipnice v ČR na spoločných česko-slovenských zážitkových kurzoch určených pre mladých na prahu dospelosti.
Tomáše jsem více poznal při Instruktorském kurzu PŠL 2012 a naší vzájemné spolupráci na středoškolském projektu WIFICS 2013 a 2014. Jako bychom se znali roky. Souznění hodnot, postojů k životu, vztahování se k lidem, atd. Je výraznou a nepřehlédnutelnou instruktorskou osobností. Zážitkovým pedagogem, který pochopil, přijal a rozvíjí metody a principy, tohoto konceptu Prázdninové školy Lipnice. Kombinuje schopnost důkladné přípravy, úžasné motivace, vlastní obrovského fyzického a psychického nasazení v programu, s kultivovaným, vtipným a příjemným projevem. Přitom hlídá rozvojové cíle a každým okamžikem přemýšlí nad jejich naplněním. U Tomáše doslova platí, a jsem velmi rád, že to mohu říci: "Žák přerostl své učitele". Radek Hanuš, FTK UP Olomouc, dlhoročný inštruktor PŠL
… AKO KONZULTANT
Spolu s kolegami, s ktorými som pôsobil na IUVENTE sme založili občianske združenie YouthWatch. Tu sa venujeme projektom, ktoré rozvíjajú mládežnícku politiku, kvalitu práce s mládežou, rozvoju angažovanosti mladých ľudí, prinášaniu inovácií a aktuálnym trendom medzi mladými.
Dlhodobo som spolupracoval s IUVENTOU – Slovenským inštitútom mládeže. Podieľal som sa na viacerých projektoch, od projektu ESF KomPrax až po tvorbu národných strategických dokumentov v oblasti mládeže. Spolupracoval som na Správach o mládeži 2010 aj 2014, koordinoval som prípravu Stratégie SR pre mládež na roky 2014 – 2020 aj prípravu Koncepcie rozvoja práce s mládežou na roky 2016 – 2020. Teda témami na národnej úrovni, ktoré môžu pozitívne ovplyvniť život mladých ľudí, aby mohli plne využívať svoj potenciál.
Som tretie obdobie predsedom akreditačnej komisie pre oblasť mládeže bol som zástupcom SR v expertnej skupine Európskej komisie ku kvalite práce s mládežou. Spolupracoval som s Odborom mládeže MŠVVaŠ SR na témach súvisiacich s Predsedníctvom SR v Rade Európskej únie a bol som súčasťou tímov, ktoré pripravovali strategické dokumenty v oblasti mládeže na úrovni EÚ aj Rady Európy.
"I deeply appreciated Tomas analytical capacity and his ability to contribute with new, both wider and deeper, perspectives to our discussions. By making his expereience from Slovakia useful in a European context he made significant contributions to our common work" Jonas Agdur, chair of the European Comissions Expert Group on Youth Work Quality Systems